Semenanjung Malaysia

Malaysia Barat dahulunya dikenali sebagai Persekutuan Tanah Melayu 1957-1963 / Kesatuan Tanah Melayu 1946-1948 / Tanah Melayu British ialah sebahagian Malaysia yang meliputi lebih separuh bahagian selatan Semenanjung Melayu, dan merupakan gabungan 11 buah negeri (ketika itu) yang membentuk Persekutuan Tanah Melayu.

Malaysia Semenanjung kini, terdiri daripada 11 buah negeri dan 2 Wilayah Persekutuan. Negeri-negeri dan wilayah tersebut ialah Johor, Kedah, Kelantan, Melaka, Negeri Sembilan, Pahang, Perak, Perlis, Pulau Pinang, Selangor, Terengganu, serta Wilayah Persekutuan Kuala Lumpur dan Wilayah Persekutuan Putrajaya.

Malaysia Semenanjung yang merupakan bahagian selatan Semenanjung Melayu meliputi 55% keluasan Semenanjung Melayu. Kawasan utara Semenanjung Melayu yang merangkumi 45% semenanjung tersebut terletak dalam bahagian negara Myanmar dan Thailand.

Penduduk pribumi di Malaysia Semenanjung dan Semenanjung Melayu adalah Melayu dan juga Orang Asli. Keluasan keseluruhan Malaysia Semenanjung adalah 131,598 kilometer persegi. Malaysia Semenanjung berkongsi sempadan darat dengan Thailand di bahagian utara dan sempadan maritim dengan Singapura di bahagian selatan, oleh Selat Johor. Malaysia Semenanjung juga mempunyai sempadan maritim dengan Indonesia di Selat Melaka dan Laut Melayu, iaitu dengan Sumatera dan Kepulauan Riau, dan juga dengan Vietnam di Laut Melayu. Manakala Malaysia Timur (Sabah, Labuan dan Sarawak) terletak di seberang timur Malaysia Barat merentasi Laut Melayu. Hampir kesemua negeri di Malaysia Semenanjung diketuai oleh sultan atau raja kecuali Melaka dan Pulau Pinang. Sembilan negeri yang diketuai oleh raja terdiri dari Perlis, Kedah, Perak, Selangor, Negeri Sembilan, Johor, Pahang, Terengganu dan Kelantan. Gelaran Sultan digunakan di negeri-negeri Kedah, Perak, Selangor, Johor, Pahang, Terengganu dan Kelantan, manakala Perlis pula menggelarkan baginda pemerintah mereka sebagai Raja, dan di Negeri Sembilan, baginda digelar Yamtuan Besar atau secara rasminya Yang di-Pertuan Besar.
Perihal

Semenanjung Malaysia (Tulisan Jawi: سمننجڠ مليسيا), juga dikenali sebagai Malaysia Barat, ataupun Malaya (Tanah Melayu) (Tulisan Jawi: تانه ملايو), ialah sebahagian daripada Malaysia, yang menduduki separuh selatan Semenanjung Melayu di Asia Tenggara dan pulau-pulau berdekatan. kawasan keseluruhan iaitu , iaitu hampir 40% daripada keseluruhan kawasan negara; 60% lagi ialah Malaysia Timur (Malaysia Borneo). Sebagai perbandingan, ia lebih besar sedikit daripada England (130,395 Km2). Ia berkongsi sempadan darat dengan Thailand di utara.

Malaysia Barat (Semenanjung Malaysia) terletak di sebelah barat Malaysia Timur (). Kedua-duanya dipisahkan oleh Laut China Selatan.

Di seberang Selat Melaka di sebelah barat terletak pulau Sumatera dan di seberang Laut China Selatan di sebelah timur terletak Kepulauan Natuna (Indonesia). Di hujung selatan merentasi Selat Johor terletak negara pulau Singapura. Semenanjung Malaysia menyumbang majoriti (kira-kira 81.3%) daripada penduduk dan ekonomi Malaysia; setakat 2017, populasinya adalah kira-kira 26 juta (82% daripada jumlah penduduk).
Geografi

Secara geografi, Semenanjung Malaysia terbahagi kepada tiga kawasan iaitu Pantai Barat, Selatan, dan Pantai Timur.

Pahang ialah negeri terbesar di Semenanjung diikuti Perak, Johor kemudian Kelantan. Negeri-negeri pantai timur berhadapan dengan Laut China Selatan manakala negeri-negeri pantai barat berhadapan dengan Selat Melaka. Johor, walaupun mempunyai pantai sepanjang Selat Melaka mahupun Laut China Selatan, tidak boleh diklasifikasikan sebagai sebuah negeri pantai barat mahupun pantai timur. Akan tetapi, disebabkan Johor juga mempunyai pantai sepanjang Selat Johor, Johor dikelaskan sebagai sebuah negeri pantai selatan. Kelantan bersempadan dengan wilayah Narathiwat di Thailand manakala Perlis, Kedah dan Perak juga bersempadan dengan Thailand di sebelah utara dengan wilayah-wilayah Satun, Yala dan Songkhla.

Bahagian di semenanjung Malaysia:

Pantai Timur: Kelantan, Terengganu, Pahang

Pantai Selatan: Johor

Pantai Barat: Pantai Barat semenanjung terbahagi kepada tiga zon, iaitu zon utara, tengah dan selatan.

Zon Utara: Perlis, Kedah, Pulau Pinang dan Perak

Zon Tengah: Selangor dan Wilayah-wilayah Persekutuan Kuala Lumpur dan Putrajaya

Zon Selatan: Negeri Sembilan dan Melaka

Berikut merupakan senarai negeri dan Wilayah Persekutuan di Semenanjung Malaysia. Ibu negeri disertakan dalam kurungan. 11 negeri dan 3 Wilayah Persekutuan tersebut adalah:
Negeri نݢري

Berikut ialah sebelas negeri dan ibu negeri masing-masing (dalam kurungan):


# Negeri Johor Darul Takzim (Johor Bahru)
# Negeri Kedah Darul Aman (Alor Setar)
# Negeri Kelantan Darul Naim (Kota Bharu)
# Negeri Melaka Negeri Bersejarah (Bandaraya Melaka)
# Negeri Sembilan Darul Khusus (Seremban)
# Negeri Pahang Darul Makmur (Kuantan)
# Negeri Perak Darul Ridzuan (Ipoh)
# Negeri Perlis Indera Kayangan (Kangar)
# Negeri Pulau Pinang Pulau Mutiara (George Town)
# Negeri Selangor Darul Ehsan (Shah Alam)
# Negeri Terengganu Darul Iman (Kuala Terengganu)
Wilayah Persekutuan ويلايه ڤرسکوتوان

# 35px Wilayah Persekutuan Kuala Lumpur
# 35px Wilayah Persekutuan Putrajaya
Etimologi

Semenanjung Malaysia juga dikenali sebagai Malaysia Barat ataupun Malaya () dan Peninsular Malaysia (Malaysia Semenanjung).
Ekonomi

Sehingga 2012, pengeluaran minyak Semenanjung Malaysia berjumlah 520,000 tong bersamaan minyak sehari.
Pantai Timur dan Pantai Barat

Penggunaan Terma Pantai Timur (Jawi: ڤنتاي تيمور) digunakan terutamanya di Malaysia untuk menggambarkan negeri-negeri berikut di Semenanjung Malaysia yang menghadap ke Laut China Selatan, sebuah laut pinggir di Lautan Pasifik:

*Kelantan
*Pahang
*Terengganu

Penggunaan Terma Pantai Barat (Jawi: ڤنتاي بارت) merujuk secara tidak rasmi kepada himpunan negeri-negeri di Semenanjung Malaysia yang terletak ke arah pantai barat yang umumnya menghadap ke Selat Melaka yang merupakan komponen Lautan Hindi, berbanding dengan Pantai Timur. Tidak seperti Pantai Timur, Pantai Barat dibahagikan lagi kepada tiga wilayah (seperti yang dilihat di wilayah), termasuk:

* Wilayah Utara: Perlis, Kedah, Pulau Pinang dan Perak.
* Wilayah Tengah: Selangor dan Wilayah Persekutuan Kuala Lumpur dan Putrajaya.
* Wilayah Selatan: Negeri Sembilan, Melaka dan Johor.

Walaupun Johor mempunyai garis pantai yang menghadap ke Laut China Selatan di Lautan Pasifik, ia tidak dianggap sebagai negeri Pantai Timur, kerana garis pantai utama negeri ini terletak di Selat Johor di Lautan Hindi.
Malaysia Barat dan Timur

Perbezaan antara Barat dan Malaysia Timur (Sabah, Sarawak dan Labuan) melangkaui bidang Geografi. Sebagai wilayah yang berasingan secara pentadbiran sebelum pembentukan Malaysia, terdapat lebih banyak Kerajaan sendiri (autonomi) daripada Negeri-negeri asal Tanah Melayu, cth. dalam mempunyai struktur mahkamah kehakiman yang berbeza dan peraturan imigresen yang berasingan. Hak-hak ini telah diberikan sebagai sebahagian daripada perjanjian 18 perkara Sarawak dan perjanjian 20 perkara Sabah dengan Persekutuan Malaya semasa pembentukan persekutuan yang diperluaskan.
Demografi
Penduduk

Kebanyakan/majoriti penduduk di Semenanjung Malaysia adalah kaum Melayu yang beragama Islam. Juga terdapat sebilangan besar orang cina dan india. Orang Asli adalah penduduk asal di semenanjung Malaysia; bilangan mereka berjumlah sekitar 140,000 .
Bahasa بهاس

Bahasa yang digunakan di Semenanjung Malaysia ialah Bahasa Melayu Piawai /Standard. Walaupun begitu, hampir setiap negeri di Semenanjung Malaysia mempunyai loghat/dialek yang tersendiri.. Antaranya ialah seperti berikut:

1)Bahasa Melayu Kedah/Utara

Kawasan: Kedah, Perlis,Pulau Pinang, Utara Perak.

2)Bahasa Melayu Perak

kawasan: Selatan Perak.

3) Bahasa Melayu Kelantan

Kawasan: Kelantan, Besut (Terengganu), Merapoh (Pahang).

4)Bahasa Melayu Terengganu

Kawasan: Terengganu, kecuali di Besut.

5)Bahasa Melayu Pahang

kawasan: Pahang, kecuali di Merapoh.

6)Bahasa Melayu Melaka

kawasan: Melaka.

7)Bahasa Melayu Negeri Sembilan

kawasan: Negeri Sembilan.

8)Bahasa Melayu Johor

kawasan: Johor.

9)Bahasa Melayu Selangor

kawasan: Selangor, Kuala Lumpur.
Nota
Nota Lainnya


Rujukan


Lihat Juga

* Malaysia
* Malaysia Timur (Malaysia Borneo)
* Semenanjung Tanah Melayu
* Negeri dan Wilayah Persekutuan di Malaysia
* Sempadan Malaysia



Kategori:Kepulauan Melayu

Kategori:Geografi Malaysia
Kategori:Wilayah Malaysia
Kategori:Semenanjung Asia Tenggara